L- istrixxiklu bl- avventuri tal- Venerabbli Gonzo u Joe Babun għandhom ikompli dalwaqt . Iż- żmien dejjem jagħfas fuqi u bħal bosta nies oħra mħabbtin , insibha diffiċli biex inlaħħaq ma' kollox . L- aħħar darba li mpostajt erba' kelmiet fuq dan il- blogg , semmejt ftit il- karikaturi Daniżi u twebbilt biex nerġa' nikteb xi ħaġa fuq is- suġġett . Probabbilment tqażżiżtu tisimgħu fuqu imma dan hu fenominu taż- żmienna li għad irridu nisimgħu aktar treddin fuqu u mhux la kemm nagħmlulu tapp . Dan l- episodju qajjem kwistjonijiet importanti dwar il- liberta' tal- kelma , ir- responsabbilta' politika , it- tolleranza u d- differenzi kuntrastanti taċ- ċiviltajiet . Dawn l- argumenti mhumiex propja ħobż għal snieni imma jien bħala biedem mdiehes fil- mistier tal- karikatura ma jkunx sewwa u xieraq jekk ma ngħaddix kelma dwar dan . Nipprova nimmaġina lili nnifsi fil- pożizzjoni ta' dawk il- karikaturisti li bit- tpenġijiet tagħhom ħolqu dan il- pandemonju li wassal għall- mewt ta' xi għoxrin ruħ fosthom tfal . Ibqgħu żguri li jkunu diffiċli għalija li mmidd rasi fuq l- imħadda mingħajr ma noħlom bid- dmija li xtered minħabba ftit linka inkejjuża . Imwejġa ssir ħalla . Għalhekk ir- riflessjoni u r- responsabbilta' għandha tiġi qabel kull azzjoni . Imma fis- sewwa l- karikaturisti tal- punent mhumiex imdorrijin b' dan l- ilġiem u dejjem pronti biex jikkritikaw u jiżżufjettaw b' kull ħaġa taħt il- kappa tax- xemx . Imma wara kollox , din dinja ta' konflitt kontinwu tal- ideat . Bħal meta tnejn jew aktar jippruvaw jgħixu flimkien u spiss jinqala' s- saram fuq kif wieħed x' jiekol u kif l- ieħor x' jagħmel , hekk ukoll jiġri bejn ċiviltajiet differenti , bejn gruppi etniċi , bejn il- kapitalist u l- proletarjat , bejn l- elitt u l- ħamalli , bejn il- banda San Tajru u l- banda San Korru u nistgħu nibqgħu sejrin hekk . Il- kwistjoni tal- karikaturi Daniżi tidher redikola u insinifikanti f' għajnejn il- punentin imma f' għajnejn dawk li għandhom valuri differenti din il- ħaġa hija serjissma . Immaġinaw kieku f' xi sala tal- univerisita' ta' Malta waqt xi preżentazzjoni lingwistika dwar it- taħdit komuni , xi professur joħroġ elenku tad- dagħa popolari u jsemmi xi tnejn ħoxnin b' Alla u bil- Madonna . għamel dott. Mifsud Chirchop u bir- raġun ippretenda li m' għandux ikun hemm oġġeżżjoni mill- akkademiċi preżenti . Biss fil- każ tad- dott MC , il- frażi offensiva ma kinitx dwar Alla jew l- Madonna imma kienet dwar Mawmettu . Eh . . . . issa din storja oħra . L- akkademiċi Mawmettani suppost huma iktar intelliġenti u tollerranti . Allura dawn kif jitkażaw u jitilqulu ' l barra ? Il- punent huwa l- ardit tad- dinja . Il- pożizzjoni tiegħu hija dominanti u għalkemm jippriedka l- liberta' tal- ħsieb u tal- kelma , xorta jdawwar lilu nnifsu bis- swar u l- ħitan tal- kondizzjonament li ma jmorrux jidħlu xi ideat differenti minn dawk li jsawwruh . Kollox hu tollerat fil- punent sakemm ma jmiss l- irjus setgħana li llum firxu driegħhom ekonomiku u serħu riġilhom militari fil- lvant , fin- nofsinhar u t- tramuntana tad- dinja . Minkejja li l- punent laqa' fi ħdanu komunitajiet misilmin , l- attitudni tiegħu baqgħet li jizzikahom fuq l- ilbies , fuq id- drawwiet soċjali u liġijiet tagħhom tal- Koran . Bħal xi kollega tiegħek li dejjem jiżżarġan miegħek biex ibaxxik u jġegħilek tħossok ċkejken u tardiv , fl- aħħar tibda taqbiżlek u anki jekk itajjar riqa fuqek waqt li jkun qed ikellmek , int taraha bi kbira daqs li kieku beżaqlek . L- inġustizzji fuq il- Palestinjani , il- gwerra illegali tal- Iraq u l- indħil fuq L- Iran biex ma jarmax bin- nukleari huma kollha daqqiet li l- popli punentin u l- gvernijiet tagħhom qegħdin jfajjru fuq popli oħrajn biex tinżamm is- superjorita' tiegħu u l- inferjorita' tal- ieħor . Hija l- battalja eterna tal- ideat u tal- poter . Hekk kienet minn dejjem u qajla se tinbidel . Daqxejn tard bil- kumment tiegħi . Xtaqt ngħid biss li ħadt naqra arja friska naqra din il- bloggata : )